open-index/open-wikipedia-markdown huggingface dataset:
Apocrisiario

Un **apocrisiario** (do grego ἀποκρισιάριος *apokrisiários*) era un alto cargo diplomático durante a Alta Idade Media. O seu equivalente moderno é embaixador ou nuncio.

O apocrisiario era un clérigo que actuaba como representante dun Patriarca ante o emperador de Bizancio, aínda que o título se utilizaba tamén para facer referencia ao representante dun arcebispo metropolitano na corte do seu correspondente Patriarca, en Constantinopla, Alexandría, Antioquía ou Xerusalén.

Os apocrisiarios máis soados foron os enviados desde 452 até 743 polo Papa, como Patriarca de Roma, a Constantinopla, a capital do Imperio Bizantino, ou Imperio Romano de Oriente. Este posto foi desempeñado por clérigos notábeis, como os futuros papas Gregorio I, Sabiniano, Bonifacio III e Martiño I. Tamén había un apocrisiario do Papa na corte do exarca de Rávena. En contrapartida, polo menos durante o papado de Gregorio I, o arcebispo de Rávena tivo un "responsalis" especial na corte papal.

Desde os tempos de Carlomagno na corte dos reis francos houbo apocrisiarios, pero eran só arquicapeláns reais, aínda que ostentasen o título dos antigos enviados papais.

Lista de apocrisiarios papais en Constantinopla (452-743):
* 579-585/6 : Gregorio (logo papa Gregorio I).
* 593-595/7 : Sabiniano (logo papa Sabiniano).
* 603-606/7 : Bonifacio (logo papa Bonifacio III).
* ??? - 649 : Martiño (logo papa Martiño I).
Santuario de Santa Columba das Pías

O **santuario de Santa Columba das Pías**  é un santuario situado na parroquia de Codesoso pertencente ó concello de Sobrado.

## Descrición
A igrexa, dunha soa nave con muros de cantaría e cachotería con tellado de tella, áchase no medio dunha carballeira centenaria. No seu interior contén un retablo de madeira policromada creado por Tomás de Fachal e Pedro Otero, escultores de Santiago de Compostela. Acaroada ó santuario hai unha pequena capela de 1710 consagrada a Santa Columba que contén unha imaxe da mesma en pedra. Na súa festa, en Pentecoste, reúnense miles de persoas que se achegan a renderlle culto e gozar da celebración.

Neste mesmo lugar atópase a fonte das Pías, con sona de ter propiedades milagreiras e empregada tradicionalmente para remediar as dores de cabeza, de pés, da gorxa, da vista e para afeccións cutáneas. É posíbel que a fonte fose antigamente venerada como lugar de nacemento do río Mandeo.  
miniatura|Fonte das Pías

## Galería de imaxes

Sombras sobre o santuario Santa Columba das Pías, Sobrado.jpg
Cruceiro nas Pías, Sobrado.jpg
Marco das Pias.jpg
Bula santa comba das pias.jpg
Capela de Santa Columba das Pías, Sobrado.jpg

## Notas
Premio Eixo Atlántico

O nome de **Premio Eixo Atlántico** pode referirse a dous certames convocados polo Eixo Atlántico do Noroeste Peninsular:

***Premio Eixo Atlántico de narrativa galega e portuguesa**, certame literario;
***Bienal de Pintura Eixo Atlántico**, certame artístico.
Premio Passo Fundo Zaffari & Bourbon de Literatura

O **Premio Passo Fundo Zaffari & Bourbon de Literatura** é un premio literario do Brasil, instituído no 1999 po Tania Rösing e promovido pola Universidade de Passo Fundo e pola Prefeitura Municipal dentro do contexto das *Jornadas de Literatura*, creadas na cidade de Passo Fundo en 1981. A creación do premio anunciouse na 7ª *Jornada de Literatura*. O premio distribúe de forma bianual 150&nbsp;000 R$ en premios.

## Autores premiados
*1ª edición (1999) Sinval Medina- Tratado da altura das estrelas;
*2ª edición (2001) António Torres- Meu querido caníbal e Salim Miguel- Nur na escuridão (prémio dividido entre dous autores);
*3ª edición (2003) Plínio Cabral- O riso da agonia;
*4ª edición (2005) Chico Buarque- Budapeste;
*5ª edición (2007) Mia Couto- O outro pé da sereia;
*6ª edición (2009) Cristovão Tezza- O filho eterno;
*7ª edición (2011) João Almino- Cidade Livre;
*8ª edición (2013) Ana Maria Machado- Infâmia.

## Notas
Aleix Vidal

**Aleix Vidal Parreu**, nado o 21 de agosto de 1989 en Valls, é un futbolista catalán. Xoga de centrocampista e o seu actual club é o Sevilla FC.

## Traxectoria 
### Primeiros anos 
Vidal asinou co RCD Espanyol en 2007 pero non chegou a debutar co primeiro equipo, rematando a súa única tempada no equipo cunha cesión ó Panthrakikos grego. O 31 de agosto de 2009, asinou co Gimnàstic de Tarragona da Segunda División, pero pasou a maior parte da tempada no seu filial, o Pobla de Mafumet.

No verán de 2010, Vidal fichou polo RCD Mallorca B da Segunda División B. Ó remate da tempada, tras o descenso do equipo, fichou por outro filial, a UD Almería B.

### Almería 
Vidal fixo o seu debut co primeiro equipo do Almería o 27 de agosto de 2011 contra o Córdoba CF. Pouco despois incorporouse de forma definitiva ó primeiro equipo. Na súa segunda tempada, anotou catro goles en 37 partidos para axudar ó equipo a volver á Primeira División dous anos despois.

O 6 de agosto de 2013, Vidal renovou o seu contrato co Almería ata o ano 2017. Fixo o seu debut na Primeira División o 19 de agosto de 2013 na derrota do Almería por 2-3 contra o Villarreal CF, e anotou o seu primeiro gol un mes máis tarde, na derrota por 2-4 contra o Atlético de Madrid.

### Sevilla 
O 16 de xuño de 2014, Vidal fichou polo Sevilla FC a cambio de 3 millóns de euros, e asinou co equipo andaluz un contrato de catro anos. En Sevilla conseguiu a UEFA Europa League na tempada 2014-15, tras a vitoria por 3-2 contra o Dnipro Dnipropetrovsk.

### Barcelona 
O 7 de xuño de 2015, Vidal asinou un contrato de cinco anos co FC Barcelona, despois de que o equipo catalán pagase 18 millóns de euros polo seu traspaso.

## Estatísticas 
## Palmarés 
### Club 
;Sevilla
* UEFA Europa League: 2014–15

## Notas 
## Véxase tamén 
### Ligazóns externas 
* Perfil en BDFutbol
Xestur

Unha **Xestur** é unha sociedade anónima de ámbito provincial que se encarga da xestión do solo galego. Son dependentes das institucións galegas, de xeito que un 80% do seu capital é xestionado pola Xunta de Galicia, a través do Instituto Galego da Vivenda e Solo (IGVS); e un 20% do capital pertence ás diferentes deputacións provinciais.

## Obxectivos das Xestur
As Xestur foron creadas pola Xunta de Galicia coa fin de descentralizar a xestión do solo. Así, existen catro xestures, unha por cada provincia galega.

Os principais obxectivos destes organismos son:
*Desenvolvemento da actividade urbanizadora, que comprende tanto a promoción e preparación de solo, a renovación ou remodelación urbana, a realización de obras de infraestrutura urbana ou a dotación de servizos para a execución dos plans de ordenación.
*Xestión e explotación de obras e servizos resultantes da urbanización, no caso de obter a concesión ou rematar o convenio correspondente, conforme ás normas aplicables a cada caso.
*Construción, arrendamento e alleamento de naves e locais industriais e comerciais.
*Promoción e preparación de solo empresarial e a súa xestión e venda.
*Elaboración de estudos urbanísticos, incluída a redacción de plans de ordenación e proxectos de urbanización, así como a iniciativa para a súa tramitación e aprobación.

## Notas
## Véxase tamén
### Outros artigos
* IGAPE
* Consellería de Vivenda
Campionato do Mundo de Superbikes 2015

O **Campionato do Mundo de Superbikes 2015** foi a 28ª edición do Campionato do mundo de Superbikes. A tempada comezou o 22 de febreiro no Circuíto de Phillip Island en Australia e rematou o 18 de outubro no Circuíto Internacional de Losail en Qatar, logo de disputarse 26 carreiras en 13 grandes premios. Jonathan Rea levou o título de pilotos e Kawasaki o de marcas.

## Calendario 
## Equipos e pilotos 
|}

## Sistema de puntuación 
## Clasificacións 
### Clasificación de pilotos 
|valign="top"|

**Negra** – Pole
*Cursiva* – Volta rápida
† Pilotos que non terminaron o Gran Premio, pero se clasificaron ao completar máis do 90% da distancia de carreira.
|}

### Clasificación de marcas 
Para a puntuación da clasificación do campionato de marcas só serven os puntos que consegue o piloto con mellor resultado na carreira correspondente.

|valign="top"|

|}

## Véxase tamén 
### Outros artigos 
* Campionato do mundo de Superbikes

### Ligazóns externas 
* Páxina oficial do campionato
Mona Imai

**Mona Imai**, nada en Tokyo en 1978, é unha tradutora profesional de orixe nipoa residente en Vigo ou Natsume Soseki, cuxa versión de *Botchan*, foi a obra distinguida en 2015 co premio Plácido Castro á mellor tradución. As editoriais galegas coas que traballa habitualmente son editorial Galaxia (en tándem co tradutor galego Gabriel Álvarez Martínez) e Rinoceronte Editora.

## Obras traducidas 
### Do xaponés ó galego 
* *A casa das belas adormentadas*, de Yasunari Kawabata (Rinoceronte Editora, 2007).
* *Kitchen*, de Banana Yoshimoto (Rinoceronte Editora, 2008).
* *Tras do solpor*, de Haruki Murakami (Editorial Galaxia, 2008) con Gabriel Álvarez Martínez.
* *Do que estou a falar cando falo de correr*, de Haruki Murakami (Editorial Galaxia, 2009) con Gabriel Álvarez Martínez.
* *1Q84 (Libros 1&2)*, de Haruki Murakami (Editorial Galaxia, 2010) con Gabriel Álvarez Martínez.
* *Eloxio da sombra*, de Junichiro Tanizaki (Rinoceronte Editora, 2010) con Gabriel Álvarez Martínez.
* *Botchan*, de Natsume Soseki (Rinoceronte Editora, 2010).
* *1Q84 (Libro 3)*, de Haruki Murakami (Editorial Galaxia, 2011) con Gabriel Álvarez Martínez.
* *Kikujiro e Saki*, de Takeshi Kitano (Rinoceronte Editora, 2012).
* *O maletín do mestre*, de Hiromi Kawakami (Rinoceronte Editora, 2012).

### Do galego ó xaponés 
* *A arte do fracaso*, de Berta Dávila (Rinoceronte Editora, 2014) con Megumi Shiozawa.

## Notas 
## Véxase tamén 
### Ligazóns externas 
* 
* Noemí Rey: «Unha viaxe a Xapón a través das verbas», *DUVI*, 21 de setembro de 2011.
Redondela Pode

**Redondela Pode (PODER)**, é un partido político de ámbito municipal do concello pontevedrés de Redondela. Fundouse no ano 2015, presentándose ese mesmo ano ás eleccións municipais e acadando un concelleiro.

A súa líder, Raquel Quintáns, é con 19 anos a concelleira máis nova de Galicia.

## Eleccións 2015
Nas eleccións municipais de 2015, Redondela Pode acadou 849 votos, o que representa un 5,33% do total de sufraxios, valéndolle para ter un representante local.

## Notas
## Véxase tamén
### Outros artigos
*Eleccións municipais en Redondela
* Podemos (partido político)
### Ligazóns externas
* Redondela Pode cambiará cada dos años a sus representantes municipales, artigo en *Faro de Vigo*, 29/5/2015 .
Hippoglossina

***Hippoglossina*** é unha xénero de peixes teleósteos da orde dos pleuronectiformes, suborde dos pleuronectoideos, o xénero tipo da familia dos paralictíidos.

O xénero comprende sete especies, segundo os autores, propias das costas do Pacífico de ambas as Américas.

Porén, unha única especie, *H. oblonga*, o rapante de catro ollos, encóntrase ao longo da costa atlántica do Canadá e os Estados Unidos, e está clasificada por moitos autores no xénero *Paralichthys*, como *Paralichthys oblongus* (Mitchill, 1815).

Moitas das súas especies son de interese pesqueiro.

## Taxonomía 
O xénero foi descrito en 1876 polo zoólogo austríaco Franz Steindachner.

* *Hippoglossina bollmani* C. H. Gilbert, 1890 
* *Hippoglossina macrops* Steindachner, 1876
* *Hippoglossina montemaris* de Buen, 1961
* *Hippoglossina mystacium* Ginsburg, 1936
* *Hippoglossina oblonga* (Mitchill, 1815) - (A miúdo situada no xénero *Paralichthys*).
* *Hippoglossina stomata* C. H. Eigenmann & R. S. Eigenmann, 1890
* *Hippoglossina tetrophthalma* (C. H. Gilbert, 1890)

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Paralictíidos

### Ligazóns externas 
* *Hippoglossina* no SIIT.
* *Hippoglossina* en ADW.
* *Hippoglossina* en Encyclopedia of Life.
* *Hippoglossina* no NCBI.
IES Pedro Floriani

O **Instituto de Ensinanza Secundaria Pedro Floriani**, tamén coñecido coma **Floriani**, é un centro de ensinanza secundaria e bacharelato pertencente á rede pública de institutos da Xunta de Galicia, situado en Redondela. Leva o nome do contratista italiano Pedro Floriani.

## Oferta educativa
No IES Pedro Floriani impártense todos os cursos da Educación Secundaria Obrigatoria. Tamén oferta tres liñas de bacharelato, en Ciencias e Tecnoloxía, en Humanidades e Ciencias Sociais e en Artes plásticas

En canto á formación profesional, oferta os seguintes ciclos formativos:
*FP Básica de Servizos administrativos
*FP Básica de Electricidade e electrónica
*CM en Instalacións de telecomunicacións
*CM en Xestión administrativa
*CS en Administración e finanzas

No centro tamén se imparte a Educación Secundaria de Adultos (ESA).

## Véxase tamén
### Ligazóns externas
*Sitio web do IES Pedro Floriani
Motorsport Arena Oschersleben

[thumb|250px|O [DTM no ano 2007.]]
O **Motorsport Arena Oschersleben** (antigamente chamado **Motopark Oschersleben**) é un autódromo localizado na vila de Oschersleben (a uns 30&nbsp;km da cidade de Magdeburgo), Saxonia-Anhalt, Alemaña. O trazado principal do autódromo conta cunha lonxitude total de 3'667 quilómetros e cun número total de 14 curvas.

O día 25 de xullo do ano 1997 o circuíto foi inaugurado co nome de *Motopark Oschersleben*. Naquel tempo, este autódromo foi o terceiro circuíto permanente de toda Alemaña despois de Nürburgring e de Hockenheimring.

No pasado, o *Motorsport Arena Oschersleben* foi sede do Campionato Mundial de Turismos entre o 2005 e o 2011, do Campionato Europeo de Turismos entre 2001 e 2004 e tamén doutros campionatos de prestixio como o Campionato FIA GT1 ou o Campionato do mundo de Superbikes noutras datas. Actualmente o circuíto só acolle unha competición de grande importancia: o DTM.

## Véxase tamén 
### Ligazóns externas 
* Páxina web oficial do autódromo
Moscow Raceway

O **Moscow Raceway** é un autódromo de carreiras localizado no distrito moscovita de Volokolamsk (a uns 97&nbsp;km da capital do país) en Rusia. O trazado principal do circuíto mide 3'955 quilómetros e posee un número total de 15 curvas. Ademais do trazado principal, o circuíto tamén presenta outras tres variantes de trazado para ser utilizadas nos diferentes campionatos que alberga o autódromo.

O autódromo inaugurouse o 13 de xullo do 2013 e na actualidade alberga gran cantidade de campionatos automobilísticas e motociclistas. Eses campionatos son: o DTM, o Campionato Ruso de Turismos, o Campionato do mundo de Superbikes, as World Series by Renault e o Campionato Mundial de Turismos.

## Trazados 

Ficheiro:Moscow Raceway Grand-prix Circuit.svg|"Circuíto do Gran Premio". Usado no 2012.
Ficheiro:Moscow Raceway Grand-prix Circuit for Superbikes Configuration.png|"Circuíto do Gran Premio". Empregado para o Campionato do mundo de Superbikes e para as World Series by Renault dende o ano 2013.
Ficheiro:Moscow Raceway Sprint Circuit Configuration.png|"Circuito de Sprint". Utilizado para o DTM
Ficheiro:Moscow Raceway Supersprint Circuit Configuration.png|"Circuíto de Supersprint"

## Véxase tamén 
### Outros artigos 
* Moscova

### Ligazóns externas 
* Sitio web oficial do circuíto
Hippoglossina oblonga

***Hippoglossina oblonga*** é unha especie de peixe teleósteo da orde dos pleuronectiformes, suborde dos pleuronectoideos e familia dos paralictíidos,

Esta especie foi situada no xénero *Paralichthys* por algunhas autoridades.
 
## Taxonomía 
A especie foi definida en 1815 polo médico e naturalista estadounidense Samuel Latham Mitchill, co nome de *Pleuronectes oblongus*, polo que se coñece polos sinónimos:

Os dentes son afiados e están ben desenvolvidos.

O lado cego é de cor rosada pálida, case transparente en certas áreas.

Datos recollidos dos arrastreiros de pesca suxiren que os adultos miden por termo medio entre os 25 e os 30&nbsp;cm de lonxitude, sendo probabelmente o seu tamaño máximo duns 40&nbsp;cm.

Os adultos son depredadores, sobre todo piscívoros, comendo calquera peixe pequeno bentónico, e tamén cefalópodos.

## Hábitat e distribución 
Habita en fondos areosos e lodosos, a profundidades de polo menos 20 m, até o bordo da plataforma continental. A súa área de dispersión vai dende o golfo de Maine e, quizais, como límite norte, as costas da Nova Escocia, até as da Florida. As migracións e a reprodución desta especie son pouco coñecidas.

## Pesca 
O rapante de catro ollos péscase na zona pesqueira 21 (noroeste do Atlántico), onde o apañan os arrastreiros. Debido ao seu pequeno tamaño e a súa escaseza cerca da costa non é apreciado ou incluso coñecido polos pescadores deportivos, que a miúdo poden confundilo co seu parente *Paralichthys dentatus* (o rapante de verán), co que comparte área de distribución, aparencia e hábitos alimentarios. Porén, pode distinguirse del, á parte polos catro "ollos", tamén pola súa forma un pouco máis alongada e polos ollos "auténticos" proporcionalmente maiores. A súa carne é branca e de sabor moi suave, semellante ao do rapante de verán e a de *Paralichthys lethostigma*.

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8,
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Scott, W. B. & M. G. Scott (1988): *Atlantic fishes of Canada*. Toronto, Ontario, Canadá: University of Toronto Press. ISBN 0-8020-5712-8.

### Outros artigos 
* Pleuronectiformes
* Paralictíidos
* *Hippoglossina*

### Ligazóns externas 
* *Hippoglossina oblonga* no SIIT.
* *Hippoglossina oblonga* en ADW.
* *Hippoglossina oblonga* en Encyclopedia of Life.
Termóstato

miniatura|Termóstato bimetálico de seguridade con reinicio manual.
Un **termóstato** é o compoñente dun sistema de control simple que abre ou pecha un circuíto eléctrico en función da temperatura ambiente. Utilízase habitualmente en calefacción para acender ou apagar unha caldeira ou en climatización para arrancar ou parar un compresor. Outro exemplo podémolo atopar nos motores de combustión interna,onde o termóstato controla o fluxo de refrixerante líquido que regresa ao radiador dependendo da temperatura do motor.
## Clasificación 
### Bimetálicos 
Consiste en dúas láminas de metal, con diferente coeficiente de dilatación, que están unidas. Cando a temperatura ambiente cambia a forma da lámina tamén o fai actuando sobre uns contactos que pechan un circuíto eléctrico. Poden ser normalmente abertos ou normalmente pechados cambiando o seu estado cando a temperatura alcanza o valor prefixado.
### Manuais 
Son os que requiren de intervención humana para volver ao seu estado inicial, como os termóstatos de seguridade que realizan a función en caso de que a temperatura alcance niveis perigosos.
### Automáticos 
Retornan ao seu estado inicial sen necesidade de intervención humana. Actúan de forma totalmente automática, de aí a súa aplicación actual en gran parte dos fogares. Hai dous tipos.
### De gas encerrado 
Consiste nun gas pechado dentro dun tubo metálico. Cando a temperatura sobe, o gas expándese e empurra a válvula, que realiza unha determinada función. Para a regulación modifícase o volume do gas no tubo variando a presión.

### De parafina 
Empregado en válvulas de control de fluídos, conten unha parafina encapsulada que se expande ao aumentar a temperatura, esta a súa vez empurra un disco que permite o paso do fluído. Cando a temperatura do fluído diminúe, un resorte fai tornar o disco á súa posición inicial pechando o paso. Un exemplo é o usado no sistema de arrefriamento de motores.

### Electrónicos 
Os electrónicos son cada vez máis habituais debido as súas vantaxes xa que poden estar libres de partes mecánicas polo que se evitan deterioracións, pódense configurar cunha temperatura con "limiar" ou tempo mínimo entre activacións, pódense integrar doadamente nun sistema con máis funcións como un programador horario. Utilizando un controlador PID pode facer unha xestión máis intelixente.

## Notas 
https://es.wikipedia.org/wiki/Termostato
## Véxase tamén
Paralichthys

***Paralichthys*** é unha xénero de peixes teleósteos da orde dos pleuronectiformes, suborde dos pleuronectoideos, o xénero tipo da familia dos paralictíidos.

O xénero comprende de 15 a 20 especies, segundo os autores, propias das costas atlánticas e pacíficas do continente americano e das asiáticas do Pacífico centrooriental, moitas delas de interese pesqueiro.

## Taxonomía 
O xénero foi descrito en 1858 polo zoólogo estadounidense de orixe francesa Charles Frédéric Girard.

* *Paralichthys adspersus* (Steindachner, 1867) 
* *Paralichthys aestuarius* C. H. Gilbert & Scofield, 1898
* *Paralichthys albigutta* D. S. Jordan & C. H. Gilbert, 1882
* *Paralichthys brasiliensis* (Ranzani, 1842)
* *Paralichthys californicus* (Ayres, 1859)
* *Paralichthys delfini* Pequeño & Plaza, 1987
* *Paralichthys dentatus* (Linnaeus, 1766) - Rapante de verán. 
* *Paralichthys fernandezianus* Steindachner, 1903
* *Paralichthys isosceles* D. S. Jordan, 1891
* *Paralichthys lethostigma* D. S. Jordan & C. H. Gilbert, 1884 
* *Paralichthys microps* (Günther, 1881)
* *Paralichthys oblongus* (Mitchill, 1815) - rapante de catro ollos.
* *Paralichthys olivaceus* (Temminck & Schlegel, 1846) - Rapante xaponés.
* *Paralichthys microps* (Günther, 1881)
* *Paralichthys orbignyanus* (Valenciennes, 1839)
* *Paralichthys patagonicus* D. S. Jordan, 1889
* *Paralichthys squamilentus* D. S. Jordan & C. H. Gilbert, 1882 
* *Paralichthys triocellatus* A. Miranda-Ribeiro, 1903
* *Paralichthys tropicus* Ginsburg, 1933 
* *Paralichthys woolmani* D. S. Jordan & T. M. Williams, 1897

## Galería de imaxes 

File:Summer flounder photo4.jpg|*Paralichthys dentatus*
File:Fourspottedflounder.jpg|*Paralichthys oblongus*
File:Paralichthys olivaceus.jpg|*Paralichthys olivaceus* mimetizado co fondo onde pousa
File:Paralichthys squamilentus.jpg|*Paralichthys squamilentus*

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8,
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Paralictíidos

### Ligazóns externas 
* *Paralichthys* no SIIT.
* *Paralichthys* en ADW.
* http://eol.org/pages/23911/overview *Paralichthys*  en Encycopedia of Life.
* *Paralichthys* no NCBI.
Bridge Burning

**"Bridge Burning"** é unha canción da banda estadounidense de rock alternativo Foo Fighters. É o quinto sinxelo do seu sétimo álbum *Wasting Light*. Foi escrita por Dave Grohl e co-producida por Butch Vig. A canción aparece na banda sonora do videoxogo *Madden NFL 12*.

## Lista de cancións 
# "Bridge Burning" - 4:46
Paralichthys dentatus

***Paralichthys dentatus*** é unha especie de peixe teleósteo da orde dos pleuronectiformes, suborde dos pleuronectoideos e familia dos paralictíidos,

É un peixe plano mariño que se encontra no océano Atlántico nororiental, na costa leste do Canadá e os Estados Unidos.

## Taxonomía 
A especie foi descrita por primeira vez en 1766 polo naturalista sueco Carolus Linnaeus, na 12ª edición do seu *Systema Naturae*, co nome de *Pleuronectes dentatus*.

Por iso tamén se coñece polo sinónimo de *Pleironectes dentatus* Linnaeus, 1766. desde o sur do golfo de Maine (e quizais desde as costas da Nova Escocia) até Carolina do Sur, e ocasionalmente até a Florida, sendo especialmente abundante nas augas desde Massachusetts até Carolina do Norte.

## Hábitat e bioloxía 
Vive en fondos areosos e lamacentos de baías e estuarios desde finais da primavera a principios do outono; porén, os espécimes máis grandes permanecen máis lonxe da costa, a profundidades de 70 a 155 m ou máis. Tamén se encontra en marismas e praderías de fanerógamas mariñas con substratos limosos e, en ocasións, en cursos de auga doce.
#### Lonxevidade 
O exemplar máis vello capturado tiña 9 anos.

## Pesca e utilización 
### Pesca 
O rapante de verán péscase na zona pesqueira 21 (noroeste do Atlántico), Expórtase en fresco ao Xapón, para *saximi*.

## Estado de conservación 
Na actualidade (2015) a Unión Internacional para a Conservación da Natureza e dos Recursos Naturais (UICN), cualificou o status da especie como *LC* (pouco preocupante), debido a que, aínda que é explotada comercialmente, aínda é abundantes en toda a súa área de distribución, e os índices de biomasa indican que as súas poboacións non están diminuíndo.

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8,
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Robins, C. R. & G. C. Ray (1986): *A field guide to Atlantic coast fishes of North America*. Boston, Massachusetts, USA: Houghton Mifflin Company. 
* Scott, W. B. & M. G. Scott (1988): *Atlantic fishes of Canada*. Toronto, Ontario, Canadá: University of Toronto Press. ISBN 0-8020-5712-8.

### Outros artigos 
* Pleuronectiformes
* Paralictíidos 
* *Hippoglossina*

### Ligazóns externas 
* *Paralichthys dentatus* en FishBase.
* *Paralichthys dentatus*  en Encyclopedia of Life.
Roger Crozier Saving Grace Award

O **Roger Crozier Saving Grace Award**, oficialmente denominado por motivos de patrocinio **MBNA/MasterCard Roger Crozier Saving Grace Award**, foi un trofeo de hóckey sobre xeo outorgado anualmente pola National Hockey League (NHL) ao porteiro que finalizou a liga regular coa mellor porcentaxe de paradas. Só os porteiros que xogaron 25 partidos ou máis na tempada eran elixibles para o trofeo.

O premio foi entregado por primeira vez ao final da tempada 1999-00, Foi presentado pola empresa MBNA en memoria de Crozier, que traballou para o MBNA America Bank despois da súa retirada como xogador, e morreu o 11 de xaneiro de 1996.

## Gañadores 
[miniatura|180px|[Marty Turco é o único xogador que gañou o trofeo dúas veces.]]

### Líderes en porcentaxe de paradas (1982–1999) 
Antes do 2000, non había ningún premio para os líderes da liga en porcentaxe de paradas. A NHL comezou a contar este dato estatístico en 1982, e esta lista enumera a todos os líderes dende que se comezou a contar a porcentaxe de paradas ata a introdución do trofeo.

### Líderes en porcentaxe de paradas  (2007–presente) 
## Notas 
;Referencias

## Véxase tamén 
### Outros artigos 
*Lista de premios da National Hockey League
*Vezina Trophy
Encyclopedia of Life

**Encyclopedia of Life** (*Enciclopedia da Vida*), abreviadamente **EOL** é un proxecto de enciclopedia cooperativa en liña, que ten como propósito construír unha enciclopedia que conteña un artigo para cada unha das especies de seres vivos existentes no planeta Terra.

Cada artigo poderá conter sons, vídeos, imaxes, gráficos e textos.

Dispoñía inicialmente dun fondo de 50 millóns de dólares provenientes de cinco grandes institucións científicas, encabezadas pola Fundación McArthur.

A páxina web de Internet da enciclopedia contén información do proxecto, FAQs e páxinas de demostración.

O comité directivo do proxecto está composto por membros veteranos de: 
* o Consorcio da Biblioteca da Herdanza da Biodiversidade, 
* o Museo Field de historia natural, 
* a Universidade de Harvard, 
* a Fundación McArthur, 
* o Laboratorio de Bioloxía Mariña, 
* o Xardín Botánico de Missouri, 
* a Fundación Alfed P. Sloan e
* o Instituto Smithsoniano.

O proxecto non permite achegas directas dos usuarios, como ocorre na Wikipedia.

## Notas 
## Véxase tamén 
* Wikispecies
### Ligazóns externas 
* Web oficial da EOL. 
* The Encyclopedia of Life, No Bookshelf Required
Maurice "Rocket" Richard Trophy

miniatura|O Maurice "Rocket" Richard Trophy.
O **Maurice "Rocket" Richard Trophy**, tamén coñedico como **Maurice Richard Trophy**, é entregado anualmente ao máximo goleador da National Hockey League (NHL). Foi doado á NHL polos Montreal Canadiens na tempada 1998-99 e recibe o seu nome en honor do lendario á dereito dos Canadiens Maurice "Rocket" Richard e foi gañado por primeira vez por Teemu Selänne. O actual gañador é Alexander Ovechkin, dos Washington Capitals, que anotou 53 goles durante a tempada 2014–15.

## Historia 
O Maurice "Rocket" Richard Trophy foi doado polos Montreal Canadiens á NHL en 1999, e foi entregado por primeira vez ao finalizar a tempada 1998-99. É un dos trofeos da NHL máis novos e recibe o seu nome en honor do lendario á dereito Maurice "Rocket" Richard, que pasou os 18 anos da súa carreira nos Canadiens. Richard liderou a táboa de goleadores en cinco ocasións e foi o primeiro xogador da NHL en superar a barreira dos 500 goles. Na tempada 1944–45, Richard converteuse tamén no primeiro xogador na historia da NHL en marcar 50 goles nunha tempada, facelo en só 50 partidos, o último rexistro foi conseguido só por un puñado de xogadores dende aquela. Con todo, o título ao máximo goleador eludiu a Richard, e o título máis próximo que conseguiu foi na tempada 1954-55.

Aínda que o xogador ao cal se entrega o Art Ross Trophy ao máximo puntuador adoita gañar o Hart Memorial Trophy ao xogador máis valioso, só Alexander Ovechkin e Corey Perry gañaron o Richard e o Hart na mesma tempada; Ovechkin o fixo en tres ocasións, na tempada 2007-08, tempada 2008-09 e tempada 2012-13. Once xogadores gañaron o Hart Trophy na mesma tempada na que lideraron a liga en goles antes de que se entregara o Richard Trophy por primeira vez.

Ao contrario do que ocorre no Art Ross Trophy, no Richard Trophy non hai criterios de desempate. Isto fai que sexa posible que varios xogadores gañen o trofeo, como cando na tempada 2003-04 houbo un triplo empate entre Jarome Iginla, Ilya Kovalchuk e Rick Nash. A segunda vez que se produdiu un empate neste trofeo foi na tempada 2009-10, canto Sidney Crosby e Steven Stamkos anotaron 51 goles para gañar o premio. Rick Nash é o xogador máis novo que gañou o trofeo, contando con 19 anos despois de recibilo. Alexander Ovechkin é o único xogador que gañou o trofeo canto menos en tres ocasións.

## Gañadores 
[miniatura|[Teemu Selänne foi o primeiro xogador en recibir o Maurice "Rocket" Richard Trophy.]]
[miniatura|[Alexander Ovechkin, posúe cinco trofeos.]]

## Notas 
;Referencias

## Véxase tamén 
### Outros artigos 
*Lista de líderes de anotación pasados da NHL

### Ligazóns externas 
*Maurice Richard Trophy at NHL.com
*Maurice Richard Trophy en Legends of Hockey.net
*
Barcelona en Comú

**Barcelona en Comú**, inicialmente denominada **Guanyem Barcelona**, é unha plataforma cidadá, constituída en partido político, co obxectivo de presentarse ás eleccións municipais de 2015 na cidade de Barcelona. A súa candidata á alcaldía e unha dos seus principais impulsores é a activista Ada Colau, ex voceiro da Plataforma de Afectados pola Hipoteca (PAH).

Conflúen no proxecto os partidos Iniciativa per Catalunya Verds, Esquerra Unida i Alternativa, Equo, Procés Constituent e Podem.

A formación foi a lista máis votada nas eleccións de 2015 en Barcelona cun concelleiro máis que CiU, a segunda forza.

## Notas 
## Véxase tamén 
### Ligazóns externas 
*Sitio web oficial
K. J. McDaniels

**Kevin "K. J." McDaniels Jr.**, nado o 9 de febreiro de 1993 en Birmingham (Alabama), é un xogador estadounidense de baloncesto profesional.

## Traxectoria profesional 
O 26 de xuño de 2014, McDaniels foi seleccionado na 32ª posición do Draft da NBA de 2014 polos Philadelphia 76ers. Na súa etapa nos Sixers, McDaniels disputou 52 partidos nos que acadou 9.2 puntos, 3.8 rebotes e 1.3 tapóns en 25.4 minutos por encontro.

O 19 de febreiro de 2015, McDaniels foi traspasado ós Houston Rockets a cambio de Isaiah Canaan e unha elección da segunda rolda do Draft de 2015.

O 23 de febreiro de 2017, McDaniels foi traspasado ós Brooklyn Nets.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Altiplano, Murcia

O **Altiplano** é a comarca máis setentrional da Rexión de Murcia. Limita ao leste co Alt Vinalopó e o Vinalopó Mitjà (na provincia de Alacant); ao sur coa Comarca Oriental e a Vega Alta del Segura, ao oeste á Comarca de Campos de Hellín, e ao norte á Comarca de Almansa (na provincia de Albacete).

Está constituída polos municipios de Yecla e Jumilla e conta con 56.134 habitantes. Yecla ten a aldea de Raspay e Jumilla ten 13 pedanias o aldeas : A Estacada, a Alquería, Santa Ana, Fuente del pino, Cañada del trigo, Torre del Rico, Carche, a Raja, As Encebras, A Zarza, A Alberquilla, Román, Término de Arriba entre outras casas rústicas  Está formada por anchos vales de certa altitude relativa atravesados por unha rede de corgos, a maioría das cales verten as súas augas ao río Segura a través dos corgos do Judío e do Muro. Os vales do Altiplano están rodeados por diversas serras pertencentes ao sistema prebético, entre as que destaca a Serra do Carche como máxima altitude. Destaca pola súa vitivinicultura.

## Concellos 
## Véxase tamén
Lista de monarcas de Aragón

**Lista de reis de Aragón**

## Condado de Aragón 
***Aureolo**: 802-809
***Aznar I Galíndez**: 809-820
***García I Galíndez**: 820-833
***Galindo Garcés**: 833-844
***Galindo I Aznárez**: 844-867
***Aznar II Galíndez**: 867-893 
***Galindo II Aznárez**: 893-922
***Andregoto Galíndez**: 922-943

## Reis de Pamplona (Dinastía Jimena) 
*'*Sancho Garcés II, *Abarca***: 943-994
***García Sánchez II, *O Temblón***: 994-1000
***Sancho Garcés III, *O Maior***: 1000-1035

## Reino de Aragón 
### Casa de Aragón 
***Ramiro I**: 1035-1063
***Sancho Ramírez**: 1063-1094
***Pedro I**: 1094-1104
***Afonso I, *O Batallador***: 1104-1134
***Ramiro II, *O Monxe***: 1134-1157
***Petronila I**: 1157-1164
***Afonso II, *O Casto***: 1164-1196
***Pedro II, *O Católico***: 1196-1213
***Xaime I, *O Conquistador***: 1213-1276
***Pedro III, *O Grande***: 1276-1285
***Afonso III, *O Franco***: 1285-1291
***Xaime II, *O Xusto***: 1291-1327
***Afonso IV, *O Benigno***: 1327-1336
***Pedro IV, *O Cerimonioso***: 1336-1387
***Xoán I, *O Cazador***: 1387-1396
***Martiño I, *O Humano***: 1396-1410

### Casa de Trastámara 
***Fernando I de Antequera**: 1412-1416
***Afonso V, *O Magnánimo***: 1416-1458
***Xoán II, *O Grande***: 1458-1479
****Condestable Pedro de Portugal'*: 1464-1466 (proclamado e recoñecido en Cataluña)*
****Renato de Anjou**: 1466-1472 (proclamado e recoñecido en Cataluña)* 
*'*Fernando II, *O Católico***: 1479-1516
***Xoana I**: 1516-1555

### Casa de Austria 
Unión dinástica da Coroa de Aragón con Castela. O goberno fíxose a través de vicerreis.

***Carlos I, *O Emperador***: 1516-1556
***Filipe I, *O Prudente***: 1556-1598
***Filipe II, *O Piadoso***: 1598-1621
***Filipe III, *O Grande***: 1621-1665
***Carlos II**: 1665-1700

### Guerra de Sucesión Española 
***Filipe IV**: 1700-1706, 1707-1710, 1711-1746
***Carlos III*': 1706-1707, 1710-1711

## Véxase tamén
Bajo Guadalentín

O **Bajo Guadalentín** é unha comarca da Rexión de Murcia, situada no curso baixo do río Guadalentín. A súa capital é Totana e a cidade máis poboada é Mazarrón.

Limita ao norte coa comarca do Río Mula, ao nordés coa Huerta de Murcia, ao leste co Campo de Cartagena, ao sur co mar Mediterráneo e ao oeste co Alto Guadalentín.

## Concellos 
## Véxase tamén
Campo de Cartagena

O **Campo de Cartagena** é unha comarca da Rexión de Murcia, situada nunha chaira entre a serra de Carrascoy e o  mar Mediterráneo. A súa capital é Cartaxena.

Limita ao norte coa Huerta de Murcia e a comarca do Mar Menor, ao leste co Mar Menor, ao sur co mar Mediterráneo e ao oeste co Bajo Guadalentín.

Tradicionalmente coñeceuse como Campo de Cartagena ao territorio formado pola actual comarca, a Comarca do Mar Menor e o concello de Mazarrón.

## Concellos 
## Véxase tamén
Comarca do Mar Menor

A **Comarca do Mar Menor** é unha comarca da Rexión de Murcia, situada a carón do Mar Menor. A súa capital é San Javier.

Limita ao noroeste coa Huerta de Murcia, ao nordés coa Vega Baja del Segura, na provincia de Alacant, ao leste co Mar Menor e ao sur co Campo de Cartagena.

## Concellos 
## Véxase tamén
Vega Alta del Segura

A **Vega Alta del Segura** é unha comarca da Rexión de Murcia, atravesada polo río Segura. A súa capital é Cieza.

Limita ao norte con Campos de Hellín (Albacete) e o Altiplano, ao leste coa Comarca Oriental e a Vega Media del Segura, ao sur co Valle de Ricote e ao oeste coa comarca do Noroeste.

## Concellos 
## Véxase tamén
Uch

**Uch** ou **Uch Sharif** (en ‎) é unha antiga cidade de Paquistán a uns 60 quilómetros ao sueste de Bahawalpur, na provincia do Panxab. Antigamente ficaba na confluencia dos ríos Indus e  Chenab, mais na actualidade fica a uns 100 quilómetros da confluencia. No século XIIi constrúense a Tumba de Bibi Jawindi, a Tumba de Bahaal-Halim e a Tumba de Djalal al-Din Bukhari, consideradas pezas mestras da arquitectura musulmá e están incluídas na lista do Patrimonio da Humanidade da UNESCO. A poboación no 1901 era de 7.583 habitantes nun conxunto de tres pobos pequenos.

## Historia
### Época moderna
Unha inundación a principios do século XIX provocou danos importantes nas tumbas, incluíndo problemas estruturais e deterioracións. Como os problemas persistiron, o "Complexo Monumental de Uch" foi incluído na lista de observación da World Monuments Fund en 1998, 2000 e 2002.

## Notas
## Véxase tamén
### Outros artigos
* Tumba de Bibi Jawindi
Alto Guadalentín

O **Alto Guadalentín** é unha comarca da Rexión de Murcia, situada no curso alto do río Guadalentín. A súa capital é Lorca.

Antigamente chamábase Comarca de Lorca ou Campo de Lorca e incluía tamén o concello de Mazarrón.

Limita ao norte coa comarca do Noroeste, ao leste coas comarcas do Río Mula e Bajo Guadalentín, ao sur co mar Mediterráneo e ao oeste coas comarcas de Los Vélez e Levante Almeriense, as dúas na provincia de Almería.

## Concellos 
## Véxase tamén
Joachim Meisner

**Joachim Meisner**, nado o 25 de decembro de 1933 en Breslau (Baixa Silesia, Alemaña) e finado o 5 de xullo de 2017 en Bad Füssing, foi un eclesiástico católico latino, cardeal dende 1983 e arcebispo metropolitano de Colonia dende 1988 até 2014.
## Traxectoria 
### Primeiros anos 
[miniatura|300px|Joachim Meisner, á dereita, xunto a [Karl Lehmann, Gerhard Schaffran e Joseph Ratzinger na Convención Católica de Dresden de 1987.]]
[miniatura|300px|O cardeal Meisner xunto ao presidente do Consello de Estado da [República Democrática Alemá|RDA Erich Honecker, en 1987.]]
Joachim Meisner naceu no distrito de Lissa, en Breslau, entón parte de Alemaña (hoxe en Polonia) o 25 de decembro de 1933, nunha familia católica con 3 fillos máis. Logo da expulsión da súa familia da Silesia en 1945 e do falecemento do seu pai no mesmo ano, os Meisner viviron en Körner (Turinxia). Logo dun período como profesional da banca, Joachim Meisner entrou en 1951 no seminario para adultos de Magdeburgo. Entre 1959 e 1962 estudou Filosofía e Teoloxía en Erfurt, onde foi ordenado diácono o 8 de abril de 1962. Foi ordenado sacerdote o 22 de decembro de 1962 polo bispo auxiliar de Fulda Joseph Freusberg. En 1969 doutorouse en Teoloxía pola Pontificia Universidade Gregoriana.
### Bispo auxiliar de Erfurt-Meiningen 
O 17 de marzo de 1975 foi nomeado bispo auxiliar de Erfurt-Meiningen e bispo titular de Vina. Recibiu a ordenación episcopal o 17 de maio de mans do administrador apostólico Hugo Aufderbeck; Meisner tomou como lema episcopal *Spes nostra firma*, da segunda epístola aos corintios de san Paulo.

O 22 de abril de 1980 foi nomeado bispo de Berlín. O papa Xoán Paulo II creouno cardeal, co título de Cardeal-Presbítero de Santa Pudenziana no consistorio do 2 de febreiro de 1983.

O 20 de decembro de 1988 foi nomeado arcebispo de Colonia, cargo no que permaneceu até o seu retiramento o 28 de febreiro de 2014, con 80 anos. Finou o 5 de xullo de 2017 en Bad Füssing.
Procés Constituent a Catalunya

**Procés Constituent a Catalunya** (*Proceso Constituínte en Cataluña*) é un movemento social e independentista catalán, feito público o 10 de abril de 2013 e creado para promover un cambio de modelo político, económico e social que implique o fin do capitalismo e a independencia de Cataluña.
## Historia 
Os seus promotores iniciais foron Arcadi Oliveres e Teresa Forcades, que publicaron o *Manifesto pola convocatoria dun proceso constituínte en Cataluña* coa intención de que se adherise o máximo número posible de persoas ao proxecto. Nos primeiros nove días recibiron 25.000 adhesións.

O 13 de outubro de 2013 realizaron o acto central de presentación en Montjuïc, onde asistiron ao redor de 4.000 persoas.

## Eleccións 
A intención dos promotores da iniciativa é articular unha candidatura o máis ampla posible para os próximas eleccións ao Parlamento de Cataluña, co obxectivo de defender a convocatoria dunha asemblea constituínte para definir un novo modelo de estado e de organización socioeconómico para Cataluña. O proxecto concretouse en febreiro de 2015 baixo a marca Barcelona en Comú e a confluencia de ICV, EUiA, Equo, Podem e o propio Procés Constituent. Na lista, encabezada por Ada Colau como alcaldable, figuran varios activistas de Procés Constituent como Gerardo Pisarello (número 2), Jaume Asens (4) e Josep Bel (13). A formación foi a lista máis votada nas eleccións.

## Notas 
## Véxase tamén 
### Ligazóns externas 
*Sitio web oficial
Luis Milla

**Luis Milla Aspas**, nado en Teruel o 12 de marzo de 1966, é un exfutbolista e actual adestrador profesional de fútbol español. Como xogador desenvolvíase na posición de medio defensivo, tendo sido xogador do FC Barcelona, Real Madrid e Valencia CF, así como internacional coa selección española. Como adestrador destaca a súa traxectoria nas categorías inferiores da selección española, onde gañou a Eurocopa e os Xogos do Mediterráneo. Actualmente adestra á selección de Indonesia. En 1999, fixo unha incursión na política presentándose polo Partido Aragonés (PAR) ás eleccións municipais do 13 de xuño na súa cidade natal.

## Traxectoria 
### Como xogador 
Formouse na canteira do F. C. Barcelona e alcanzou o primeiro equipo no ano 1988, aínda que xa debutara na tempada 1984-85, á idade de dezaoito anos, contra o Real Zaragoza. Tras consolidarse no Barcelona e ser convocado para xogar con , en 1990 fichou polo Real Madrid C.F., onde xogou até 1997. Disputou os últimos anos da súa carreira para o Valencia C.F. ata que se retirou no ano 2001. En doce tempadas en Primeira División anotou seis goles: dous co Barcelona, tres co Real Madrid e un co Valencia.

### Como adestrador 
Adestrou a U.D. Puçol na tempada 2006-07 conseguindo un 12.º posto en Terceira División, unha das mellores tempadas da historia do equipo valenciano. Ao finalizar a tempada foi chamado por Michael Laudrup para que fose o seu segundo adestrador no Getafe Club de Fútbol da Primeira División. Posteriormente, traballou na Real Federación Española de Fútbol como técnico nas categorías inferiores, onde destacou como adestrador da selección sub-21.

En febreiro de 2013, firma co Al Jazira, segundo clasificado do campionato dos Emiratos Árabes Unidos, regresando aos bancos tras a amarga experiencia nos Xogos Olímpicos de Londres, onde non logrou conducir á selección española máis aló da primeira fase. Foi destituído o 25 de outubro. O 8 de xuño de 2015 confírmase a súa incorporación como adestrador Club Deportivo Lugo da Segunda División cun contrato de tres temporadas. Porén, o 24 de febreiro renuncia ao posto por motivos persoais, sendo substituído no cargo por José Durán.

## Equipos 
### Xogador 
## Palmarés 
### Xogador 
;Barcelona
* Copa da UEFA: 1988–89
* Liga española: 1984–85
* Copa do Rei: 1989–90

;Real Madrid
* Liga española: 1994–95, 1996–97
* Copa do Rei: 1992–93
* Supercopa de España: 1990, 1993

;Valencia
* Copa do Rei: 1998–99
* Supercopa de España: 1999
* Copa Intertoto: 1998

### Adestrador 
;España sub-21
* Eurocopa da UEFA Sub-21: 2011

;España sub-20
* Xogos Mediterráneos: 2009

;España sub-19
* Eurocopa da UEFA Sub-19: Subcampión 2010

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Cala Tuent

**Cala Tuent** é unha cala do concello de Escorca, na illa de Mallorca, nas Illas Baleares.

Sitúase entre La Costera e Sa Calobra, no pé do Puig Major.

A cala contou cun proxecto de urbanización dos anos 60 que incluía dous hoteis, finalmente converteuse en chan rústico protexido polo Plan Territorial de Mallorca, quedando como a maior das calas da Serra de Tramuntana que non foi gravemente transformada, a pesar de ter acceso por estrada, diversas edificacións unifamiliares e gran parte dos viais previstos.

## Galería de imaxes

Cala Tuent.jpg|A cala.
CalaTuent.jpg|Vista xeral da cala dende Coll de Sant Llorenç.
Tuent.jpg|Cala Tuent vista dende o mar.
Calatuentielpuigmajor.JPG|Cala Tuent dende o mar, e Puig Major no fondo.
San Cremenzo, Cacabelos

**San Cremenzo** (en castelán: *San Clemente*) é unha localidade e pedanía pertencente ó concello de Cacabelos, sitúada na comarca do Bierzo. Segundo o INE en 2012 tiña 36 habitantes (19 homes e 17 mulleres).

Fica na estrada a Vilaboa dende Cacabelos.

## Notas
Paralichthys olivaceus

***Paralichthys olivaceus*** é unha especie de peixe teleósteo da orde dos pleuronectiformes, suborde dos pleuronectoideos e familia dos paralictíidos,

É un peixe plano mariño propia das augas temperadas do noroeste do océano Pacífico que pode alcanzar máis de 1 m de lonxitude e un peso de 9&nbsp;kg.	

É o peixe plano máis altamente estimado no Xapón. 
 
A súa columna vertebral está formada por 30 vértebras. A aleta dorsal ten de 77 a 81 raios, e a anal entre 59 e 61. que vive en fondos de entre os 10 e os 200 m de profundidade.

## Distribución 
Distribúese polo Pacífico occidental, desde os 62° N e 1° N, e os 99° L e 163° L, nas costas do Xapón, Sakhalin, as illas Kuriles, a península de Corea até o mar da China Meridional.
## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Masuda, H.; K. Amaoka, C. Araga, T. Uyeno e T. Yoshino (1984): *The fishes of the Japanese Archipelago*. Vol. 1. Tokyo, Japan: Tokai University Press.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Paralictíidos 
* *Paralichthys*

### Ligazóns externas 
* *Paralichythys olivaceus*  na EOL.
* *Paralichythys olivaceus* en ADW.
* *Paralichythys olivaceus* no NCBI.
* Olive Flounder *Paralichythys olivaceus* en Korea-US Aquaculture.